DAGANG CANANG
N : Ning, barengin i mémé nyait muh..! Pedalem pedidina kéto uling tuni ungkat-angkit majaitan!
M : Aruhh.. nanang éngkén né?! Icang nak muani masak bareng majaitan? Cara nak lua gén..! Auk ahh...! Nyanan oranga béncong nyan jak timpalé!
N : Bahh.. raré pengeng né..! Sing ja mara majaitan nto geginan nak luh! Sing ja nak muani mara majaitan madan béncong! Iraga muani nak tetep masih pang bisa, pang ada nulungin nuju i mémé kwalahan pedidina buka jani ené! Bantes nyait-nyait dogén apa kéwehné? To i mémé suba nuésang!
(Nang Tegteg gila basangné ningeh pasatné I Méngong, sambilanga iteh ningeh radio sawiré ada tembang girang, gegitané alus nyunyur manis nembangang pupuh sinom)
M : Ahh.. mula gegaén luh to nang! Yén nak muani to gegaéné mébat nuju rainan, ngaé penjor, masang pedapa! To gén ba liu gaéné.. kondén buin yen ad kaklécan di banjar. Patut tedunin, duang saet telung saet.. nak ngibur nuju rainan. Yén i mémé kenyel nyait jeg meli canang! Adi kéweh... ba ada ne praktis cara jani..!
(Méméné makesiab ningeh munyin I Méngongé ampah)
N : Adahh.. kéné suba pelih papineh raréné jani, sorohan maboya. Orahin né luung soroh matungkas. Yén makejang cara cai truna Baliné ngelah papineh, jegjeg suba tuah ngandelang luh-luh dogén né kar majaitan. Ae yén makejang nyak luhné malajah majaitan lan matanding! Sing lantas nyak mlajah, patuh cara cai pepinehé, jeg meli! Nyén kar terus belinin?! Tombahang nak jawa muslim lantas ngadepin iraga canang! Adahhh.... dong suba nak lén lantas nglestariang budaya agaman iragané?! Ngalih bati jalan mula...! (˘_˘)ck! (˘_˘)ck! (˘_˘)ck!
M : Ahhh.. ada nak selam madagang canang nang? Adi timbén icang ningeh..! Kadén ye sing dadi nyemak gegamelan agama lén kin gelah yené? Musik koné adané menurut ye!
N : Awag cai ngeplakang bungut Ngong! Musik.. musik..! Musik apa? Pop bali?!
M : Ohh.. apa adané to..?
N : Musrik..! To asané né bneh! Cara né dingeh-dingeh nanang! Nah.. pang tawang cai jani, anak ngancan liu jani dagang-dagang canange boya ja nak Bali magama Hindu! Liu suba nak Selam bareng madagang canang, mapan tepukina iraga Bali bilang wai mayadnya nganggon canang, lan ngancan liu jelema Bali sing bisa ngae canang! To anggona lahan bisnis jak ye. Sing ja misi mengkeb-engkeban cara pidané. Jani ba bani ye makrudung madagang canang! Nu masih ada nak Bali né melinin..!!
M : Mihhh...? Kanti kéto nang?
N : Ae, ngancan liu jelema Baliné jani otakné méngong cara cai! Kanti magama males-malesan lan maboya!
M : Ae nang o..? Kating reramon (busung, selépan) iraga nak jawa nak sulawesi ngadepin. To koné kat banggang! Busung ibus totonan.
N: Nahh.. suba ja keresep cening jani. Men jani cai ngerti ngudyang nanang ngorahin cai mlajah nyait?
M : Ngerti, ngerti cang nang! Ba ngerti cang jani. Pang bisa cang dadi pedagang canang kan??
N : (•̃┌┐•̃'l) hªhhhh?!?
(Nang Tegteg lan Mén Méngong kitak-kituk ningeh pasaut pianakné)
ban_Latn ban_Latn ace_Latn ban_Latn ban_Latn ban_Latn kea_Latn ban_Latn ban_Latn ban_Latn ace_Latn ban_Latn bjn_Latn ban_Latn ban_Latn ban_Latn jav_Latn ewe_Latn ban_Latn